**TÁRSULÁSI MEGÁLLAPODÁS**

***INTÉZMÉNYI TÁRSULÁS LÉTREHOZÁSÁRA MEGKÖTÖTT MEGÁLLAPODÁS***

A megállapodás 2.) pontjában megjelölt önkormányzati képviselő-testületek a Magyarország helyi önkormányzatairól szóló 2011. évi CLXXXIX. törvény (továbbiakban Mötv.) 87. §-94.§-ban foglalt rendelkezések szerint az Mötv. 13. § (1) bekezdés 6. pontjában meghatározott kötelező feladat megvalósítására a Közös Fenntartású Napközi-otthonos Óvoda fenntartására, működtetésére – az óvoda jobb kihasználtsága, a szakmai munka színvonalának emelése, valamint az egy óvodásra jutó fajlagos költségek csökkentése érdekében – a határozatlan időtartamra 1995. július 1. napjától létrehozott Társulás társulási megállapodását - a fent hivatkozott jogszabályok alapján 2014. december 3-i hatállyal az alábbiak szerint hagyják jóvá:

**1.** **A társulás neve, székhelye:**

A Társulás neve:Köveskál És Térsége Óvoda Társulás (továbbiakban: Társulás)

A Társulás székhelye: 8274 Köveskál, Fő u. 10.

**2. A társulás tagjaink a neve, székhelye, képviselője:**

Neve: Balatonhenye Község Önkormányzata Képviselő-testülete

Székhelye: 8275 Balatonhenye, Kossuth u. 54.

Képviselője: Kovács Csaba Károly polgármester

Neve: Köveskál Község Önkormányzata Képviselő-testülete

Székhelye: 8274 Köveskál, Fő u. 10.

Képviselője: Dr. Varró Gábor polgármester

Neve: Mindszentkálla Község Önkormányzata Képviselő-testülete

Székhelye: 8282 Mindszentkálla, Petőfi u. 13.

Képviselője: Keszler Gyula polgármester

Neve: Szentbékkálla Község Önkormányzata Képviselő-testülete

Székhelye: 8281 Szentbékkálla, Kossuth u. 11.

Képviselője: Molnár Endre Sándor polgármester

**3. A társuláshoz tartozó települések lakosságszáma:**

Balatonhenye 141 fő

Köveskál 380 fő

Mindszentkálla 260 fő

Szentbékkálla 217 fő

**4. A társulás célja és a tárulás által ellátott feladat- és hatáskörök:**

4.1. A társulás célja: Az óvodai neveléssel és oktatással összefüggő kötelezettségek ellátása, financiális hátterének biztosítása. Az óvodában a munkaerő kihasználtság jobbá válása, az egy tanulóra eső fajlagos költségek csökkenése. A szakmai pedagógiai munka színvonalának emelkedése a teljes szakos ellátottság megvalósulásával.

4.2. A közös fenntartású intézmény biztosítja a községek kötelező alapfeladatai körében az

- óvodai nevelést, iskolai életmódra felkészítést,

- óvodai intézményi étkeztetést,

- munkahelyi étkeztetést

4.3 A társulás feladat és hatásköre ellátása:

4.3.1. Társult önkormányzatok képviselő-testületei a közös feladat- és hatáskör gyakorlásával a Társulási Tanácsot (továbbiakban: Tanács) bízzák meg.

Székhelye: 8274 Köveskál, Fő u. 10.

4.3.2. Társult önkormányzatok a vásárolt élelmezéssel biztosított gyermekétkeztetés igénybevételéről, intézményi térítési díjának megállapításáról szóló rendelet (továbbiakban: rendelet) alkotására Köveskál Község Önkormányzata Képviselő-testületét (továbbiakban: kijelölt önkormányzat) jelölik ki.

4.3.3. Jogszabályváltozás esetén a kijelölt önkormányzat köteles a vonatkozó rendeletet felülvizsgálni és szükségesség esetén azt módosítani.

A rendelet módosítása, kiegészítése előtt Köveskál és Térsége Óvoda Társulás Társulási Tanács véleményét kikérni nem kell.

4.3.4. Kijelölt önkormányzat a rendeletet az óvodavezető szakmai előkészítő munkája és javaslata alapján alkotja meg és módosítja.

Az óvodavezető a javaslat megadása előtt egyeztet a társult települések jegyzőjével.

4.3.5. Amennyiben a társult települési önkormányzatok az intézményi térítési díjtól eltérően további kedvezményt biztosítanak az ellátottak részére, a biztosított kedvezmény összegét havonta, számla alapján, az azon szereplő határidőben a számla kibocsátó részére kifizetik.

**5. A társulás döntéshozó szerve, a döntéshozó szervének tagjait megillető szavazatarány:**

5.1. A társulás önálló jogi személyiséggel rendelkezik.

5.2. Társult önkormányzatok a Társulás döntéshozó szerveként 4 tagú Társulási Tanácsot (továbbiakban: Tanács) hoznak létre. A Tanácsban a társulás tagjait a társult önkormányzatok polgármesterei képviselik.

5.3. A Tanács tagjai sorából elnököt és alelnököt választ.

5.4. A Tanács tagjait megillető szavazati arány, a Tanács működési szabályai:

5.4.1. A Tanács tagjai azonos szavazati joggal rendelkeznek, a Tanács minden tagjának egy szavazata van.

5.4.2. A Társulási Tanács működésére - összehívás, az ülés előkészítése, az előterjesztések tartalmi és formai meghatározása – a képviselő-testületre vonatkozó szabályokat kell megfelelően alkalmazni, az e megállapodásban foglalt eltérésekkel.

A Társulási Tanács üléséről jegyzőkönyvet kell készíteni, melyet 15 napon belül a Veszprém Megyei Kormányhivatal részére meg kell küldeni. A jegyzőkönyvet a Társulási Tanács Elnöke és a tárulási ülésen jelen lévő azon tag, írja alá, akinek a neve ABC sorrendben megelőzi a másikat. A megküldésről a Társulás Elnöke gondoskodik. A Tanács működéséhez szükséges ügyviteli teendőket a székhely szerinti önkormányzat Képviselő-testületének hivatala látja el.

**6. A Tanács döntéshozatalának módja, a minősített döntéshozatal esetei:**

6.1. A Tanács határozatképes, ha tagjainak több mint a fele jelen van.

A Tanács egyszerű többséggel hozott döntéseinek elfogadásához legalább annyi képviselő igen szavazata szükséges, amely meghaladja a jelen lévő képviselők szavazatainak több mint a felét.

A Tanács minősített többséggel hozott döntéseinek az elfogadásához legalább 3 tag igen szavazata szükséges és el kell érnie az általuk képviselt települések lakosságszámának a felét.

6.2. A Tanács minősített többséggel dönt:

* a költségvetéséről, módosításáról, annak végrehajtásáról szóló évközi, és éves tájékoztató elfogadásáról,
* az általa fenntartott intézmény alapító okiratáról és annak módosításáról,

- az általa fenntartott intézmény vezetői kinevezéséről,

- a társulásból való kizárásról.

6.3. A Tanács egyszerű többséggel dönt:

- minden társulási tanács elé kerülő egyéb kérdésben.

6.4. A Tanács véleményezi:

- a társulás által fenntartott intézmény Szervezeti és Működési Szabályzatát, nevelési programját, házirendjét és ezek módosítását,

- véleményezi a társulási megállapodás módosításait,

mely véleményeket egyszerű többséggel fogadja el.

**7. A közösen fenntartott intézmény megnevezése, székhelye, jogállása:**

7.1. A társulás által vállalt feladatok ellátására intézményt működtet az alapító okiratban foglaltaknak megfelelően.

7.2. A közösen fenntartott intézmény megnevezése: Közös Fenntartású Napközi-otthonos Óvoda (továbbiakban: Óvoda)

Székhelye: 8274 Köveskál, Petőfi Sándor u. 5.

OM azonosító: 036933

7.3. Az intézmény önálló jogi személy, képviseli az óvoda vezetője.

A Közös Fenntartású Napközi-otthonos Óvoda elemi költségvetéssel rendelkezik. Gazdálkodását a székhely szerinti önkormányzat Képviselő-testületének hivatala látja el, külön megállapodás alapján.

**8. A társulás és intézménye fenntartásával, működtetésével kapcsolatos finanszírozás, költségvetés:**

8.1. A Társulás működésének, az intézmény közös fenntartásának fedezeteként szolgál a mindenkori költségvetési törvényben meghatározott normatív állami hozzájárulás és az egyéb kiegészítő közoktatási hozzájárulás.

A társult önkormányzatok a Társulás és az intézmény működéséhez szükséges további költségek fedezetét a gyermeklétszám arányában saját költségvetési rendeleteikben biztosítják, melyet havi bontásban utalnak a Társulás számlájára. A hozzájárulás mértéke az éves költségvetés készítésekor kerül meghatározásra, melyet a Társulási Tanács minősített többséggel hozott döntésével fogad el. Amennyiben a szükséges pénzügyi hozzájárulás a megadott időpontig teljesítésre nem kerül a Társulás jogosult az azonnali beszedési megbízás alkalmazására, melyhez a társult önkormányzat képviselő-testülete jelen megállapodás elfogadásával hozzájárulását adja.

8.2. Költségvetés

A Tanács elfogadja a Társulás és az Óvoda költségvetését, annak végrehajtásáról szóló évközi és éves tájékoztatóját – a zárszámadását. Az Óvoda költségvetése és –zárszámadása- mint elemi költségvetés beépül a Társulás költségvetésébe azzal, hogy a társult községi Képviselő-testületek saját költségvetési rendeleteikben szükségesség esetén az általuk biztosítandó előirányzatot szerepeltetik.

**9. A Társulás tagjai által vállalt pénzügyi hozzájárulás nem teljesítése esetén irányadó eljárás.**

A társult önkormányzatok az Mötv. 93.§ 9. pontja alapján a jelen megállapodásban foglalt finanszírozás határidőben történő teljesítésének elmaradása esetére jelen megállapodás elfogadásával hozzájárulást adnak a Társulási Tanács Elnökének, hogy a határidő lejártát követő 15 nap elteltével – a nem teljesített fizetési kötelezettség mértékéig, azonnali beszedési megbízás útján történő beszedés iránt intézkedjen.

**10. A társulás vagyona, a vagyonátadás feltételei, a tulajdonosi jogok és kötelezettségek gyakorlásának rendje:**

10.1. A Közös Fenntartású Napközi-otthonos Óvoda épülete, leltár szerinti felszerelései és ingóságai Köveskál Község Önkormányzat tulajdonában állnak.

10.2. A társulás működése során, a közös fenntartással összefüggésben a Társulás költségvetése terhére keletkezett vagyon a társulás tulajdonát képezi, mely megszűnés esetén a társult települési önkormányzatokat a közös fenntartású intézmény fenntartásához való hozzájárulás arányában illeti meg. A társulás megszűnése esetén egyebekben a Ptk. közös tulajdon megszűntetésére vonatkozó szabályai szerint járnak el az önkormányzatok.

10.3. Amennyiben valamely vagyontárgy beszerzéséhez beruházás megvalósításához nem minden társulási tag járul hozzá, vagy valamennyi tag hozzájárul, de nem a 8.1. pontban meghatározott arányban, úgy megszűnés esetén e vagyonnövekmény a hozzájárulást biztosító tagot/tagokat a biztosított hozzájárulás arányában illeti meg.

10.4. A közösen ellátott feladathoz szükséges vagyon ingyenes használatát, annak tulajdonosa biztosítja.

10.5. A költségvetési szerv szakmai célú költségvetési kerete felett, a költségvetési szerv vezetője rendelkezik kötelezettségvállalási és teljesítésigazolási joggal és felelősséggel.

Szakmai célú költségvetési keret alatt – a beruházás és felújítás alatt tervezett költségek kivételével – a teljes költségvetési keretet értjük.

10.6. A költségvetési szerv beruházási és költségvetési kerete felett a költségvetési szerv vezetője a Társulási Tanács Elnökének külön jóváhagyását követően rendelkezik a kötelezettségvállalási és teljesítésigazolási joggal és felelősséggel.

**11. Intézmény közös alapítása esetén az alapítói jogok gyakorlására vonatkozó részletes rendelkezések:**

Az alapítói jogokat az Óvoda vonatkozásában – mint a társulás által irányított költségvetési szerv esetén - a Társulás gyakorolja, melynek döntéshozó szerve a Társulási Tanács.

Az alapítói joggyakorló szerv és az irányítói joggyakorló szerv megegyezik, mindkettő joggal a Társulás rendelkezik, melynek döntéshozó szerve a Társulási Tanács.

A költségvetési szerv irányítása az államháztartásról szóló 2011. évi CXCV. törvény 9.§ (1) bekezdés alapján biztosított hatáskörök gyakorlásának jogát jelenti.

**12. A Társulás általános rendjétől eltérő feladatellátás módja:**

A Társulás nem lát el olyan feladatokat, amely az általános rendjétől eltérő lenne. Minden tag részére az általános rend szerint végzi a feladatellátást. A tagok közül egyik tag sem nyújt saját intézménye útján más tag részére szolgáltatást.

**13. A Társulás szolgáltatásai igénybevételének a társulás által meghatározott feltételei:**

A Társulás intézménye útján az óvodai nevelési feladatokat látja el a társult települések, az óvodai körzethatáron (Balatonhenye, Köveskál, Mindszentkálla, Szentbékkálla) belüli települések vonatkozásában. Az Óvoda jobb kihasználtsága érdekében lehetőség van az esetleges szabad kapacitás kihasználására és a körzethatáron kívüli gyermekek felvételére. Ez kizárólag akkor lehetséges, amennyiben körzethatáron belüli igény nem merül fel az óvodai felvételre.

**14. A Társulás működéséről szóló beszámolási kötelezettség:**

14.1. A Társulás bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a Társulás székhelye szerinti önkormányzat Képviselő-testületének hivatala gondoskodik.

A hivatal a Társulási Tanács előtt féléves, háromnegyed éves és éves beszámolási kötelezettséget teljesít.

14.2. A társulásban résztvevő önkormányzatok polgármestere a saját képviselőtestületének évenként, a költségvetési éves beszámoló keretében ad számot a társulás tevékenységéről, a pénzügyi helyzetről, a társulási cél megvalósulásáról.

14.3. Az Óvoda vezetője munkájáról évente egy alkalommal beszámol a Társulási Tanácsnak.

#### 15. A Társulás működésének ellenőrzési rendje:

A társult önkormányzatok Képviselő-testületei a társulás és annak intézménye működése ellenőrzését célszerűségi és gazdaságossági szempontból a Társulás keretein belül - a belső ellenőr igénybevételével látják el.

Az ellenőrzés további jogkörei:

* a FEUVE rendszeren belül, mely az Óvoda vezetőjének feladata
* amennyiben a fentieken túl a képviselő-testületek/polgármesterek /a Társulási Tanács valamely egyéb ellenőrzést kíván lefolytatni, akkor az erről szóló döntésben az adott ellenőrzés tárgyának a megjelölésén túl meg kell határozni, hogy az ellenőrzést kinek/kiknek kell végrehajtani.

**16. A Társulási megállapodás módosításának feltételei, a társuláshoz való csatlakozás:**

16.1. A Társulásban részt vevő Képviselő-testületek mindegyikének minősített többséggel hozott döntése szükséges a társulási megállapodás jóváhagyásához, módosításához vagy a társulás megszűntetéséhez.

16.2. A társuláshoz csatlakozni akkor lehet, ha a társulni kívánó önkormányzat elfogadja a társulás céljait, hatékonyan közreműködik a köznevelési kötelező feladatok költségkímélő megvalósításában, vállalja a költségek, többletköltségek viselését, továbbá a jelen megállapodásban foglaltakat magukra nézve kötelezőnek ismerik el.

16.3. A társuláshoz csatlakozni a nemzeti köznevelésről szóló 2011. évi CXC. törvény 84.§ (3) bekezdésére tekintettel a nevelési év július, augusztus hónapjaiban lehet, az erről szóló döntést az Mötv. 89.§(2) értelmében hat hónappal korábban meg kell hozni.

16.4. A csatlakozáshoz való hozzájárulás kérdésében a társult önkormányzatok minősített többséggel döntenek, melyet együttes ülés keretében is megtehetnek.

**17. A Társulásból történő kiválás és kizárás:**

17.1. Társulásból kiválni július 1- augusztus 31.-i hatállyal lehet, melyet tartalmazó minősített többségű képviselő-testületi döntést hat hónappal korábban kell meghozni és erről a Társulás Tanácsot értesíteni kell.

17.2. Társulási Tanács fontos okból kizárhatja azt a tagot, mely tag a jelen megállapodásban foglalt kötelezettségének nem tesz eleget.

17.3. Tagot kizárni a Társulási Tanács minősített többségű döntésével lehet július 1- augusztus 31.-i hatállyal, mely döntést hat hónappal korábban a Társulási Tanácsnak meg kell hozni és a tagot erről írásban értesíteni kell.

**18. A társulás megszűnése, a megszűnés, társulásból kiválás, kizárás esetén a tagok egymással való elszámolásának kötelezettsége, módja:**

18.1. A társulás megszűnik:

- ha a megállapodásban meghatározott időtartam eltelt, vagy törvényben szabályozott megszűnési feltétel megvalósul;

- ha a társulás tagjainak mindegyike minősített többséggel azt elhatározta;

- a törvény erejénél fogva;

- a bíróság jogerős döntése alapján.

18.2. A társulás megszűnése, kiválás, kizárás esetén a társulás vagyonát a társulás azon tagjának kell visszaadni, amelyik azt a társulás rendelkezésére bocsátotta. Egyebekben a közös tulajdonra vonatkozó rendelkezéseket kell alkalmazni.

18.3. A társulásból történő kiválás esetén a vagyontárgy társulási tag részére történő kiadását legfeljebb öt évre el lehet halasztani, ha annak természetben történő kiadása veszélyeztetné a társulás további működését. Ebben az esetben a kivált tagot – a társulással kötött szerződés alapján – használati díj illeti meg.

**19. A társulás működése során felmerült vitás kérdések rendezése:**

Társult önkormányzatok Képviselő-testületei egybehangzóan kijelentik, hogy a megállapodásból eredő, továbbá a társulás és intézményei fenntartása során keletkezett vitás kérdéseiket tárgyalásos úton, egyeztetéssel kívánják rendezni, és a közigazgatási és munkaügyi bíróságon keresetindítási lehetőséggel kizárólag annak eredménytelensége esetén élnek.

**ZÁRADÉK**

Közös Fenntartású Napközi-otthonos Óvoda Társulási Megállapodását a képviselő-testületek jóváhagyásával – eltérő döntés hiányában - a társult önkormányzatok közül az utolsóként jóváhagyó önkormányzat képviselő-testületének határozatával válik hatályossá.

A társulási megállapodást és annak módosításait

**2/1995. (03.28.) számú együttes határozat**

**1996. november számú együttes határozat**

**9/2003. (XII.11.) számú együttes határozat**

**Balatonhenye** Község Önkormányzat Képviselő-testülete **14/2005. (03.10.)** ÖK. számú határozata

**Köveskál** Község Önkormányzat Képviselő-testülete **26/2005. (03.10.)** ÖK. számú határozata,

**Mindszentkálla** Község Önkormányzat Képviselő-testülete **27/2005. (03.10.)** számú határozata,

**Szentbékkálla** Község Önkormányzat Képviselő-testülete **16/2005. (03.10.)** ÖK. számú határozata.

**Balatonhenye** Község Önkormányzat Képviselő-testülete **50/2009. (VI.30.)** ÖK. számú határozata

**Köveskál** Község Önkormányzat Képviselő-testülete **83/2009. (VI.30.)** ÖK. számú határozata,

**Mindszentkálla** Község Önkormányzat Képviselő-testülete **68/2009. (VI.30.)** számú határozata,

**Szentbékkálla** Község Önkormányzat Képviselő-testülete **57/2009. (VI.30.)** ÖK. számú határozata.

**Balatonhenye** Község Önkormányzat Képviselő-testülete **32/2010. (VIII. 19.)** ÖK. számú határozata

**Köveskál** Község Önkormányzat Képviselő-testülete **62/2010. (VIII.19.)** ÖK. számú határozata,

**Mindszentkálla** Község Önkormányzat Képviselő-testülete **36/2010. (VIII.13.)** számú határozata,

**Szentbékkálla** Község Önkormányzat Képviselő-testülete **24/2010. (VIII.18.)** ÖK. számú határozata.

**Balatonhenye** Község Önkormányzat Képviselő-testülete **31/2011. (VI.20.)** ÖK. számú határozata

**Köveskál** Község Önkormányzat Képviselő-testülete **34/2011. (VI.20.)** ÖK. számú határozata,

**Mindszentkálla** Község Önkormányzat Képviselő-testülete **44/2011. (VI.20.)** számú határozata,

**Szentbékkálla** Község Önkormányzat Képviselő-testülete **22/2011. (VI.20.)** ÖK. számú határozata.

**Köveskál** Község Önkormányzata Képviselő-testülete **47/2013.(V.29**) számú határozatával,

**Balatonhenye** Község Önkormányzata Képviselő-testülete **57/2013.(V.29.)**számú határozatával,

**Mindszentkálla** Község Önkormányzata Képviselő-testülete **50/2013.(V.29.)** számú határozatával,

**Szentbékkálla**  Község Önkormányzata Képviselő-testülete **36/2013.(V.29.)** számú határozatával

**Balatonhenye** Önkormányzat Képviselő-testülete **95/2014.(XI.27.)** számú határozatával,

**Köveskál**  Önkormányzat Képviselő-testülete **98/2014.(XI.24.)** számú határozatával,

**Mindszentkálla** Önkormányzat Képviselő-testülete **104/2014.(XII.03.)** számú határozatával,

**Szentbékkálla**  Önkormányzat Képviselő-testülete **90/2014.(XI.26.)** számú határozatával

**Balatonhenye** Önkormányzat Képviselő-testülete **95/2014.(XI.27.)** számú határozatával,

**Köveskál**  Önkormányzat Képviselő-testülete **98/2014.(XI.24.)** számú határozatával,

**Mindszentkálla** Önkormányzat Képviselő-testülete **104/2014.(XII.03.)** számú határozatával,

**Szentbékkálla**  Önkormányzat Képviselő-testülete **90/2014.(XI.26.)** számú határozatával

**Balatonhenye** Önkormányzat Képviselő-testülete **../2017.(…..)** számú határozatával,

**Köveskál**  Önkormányzat Képviselő-testülete **../2017.(….)** számú határozatával,

**Mindszentkálla** Önkormányzat Képviselő-testülete **…/2017.(….)** számú határozatával,

**Szentbékkálla**  Önkormányzat Képviselő-testülete **../2017.(….)** számú határozatával

Jóváhagyta.

A társulási megállapodást annak elolvasása, tartalmának megértése után a Képviselő-testületek nevében eljáró polgármesterek, mint az önkormányzati akarattal teljességgel megegyezőt, helybenhagyólag, saját kezűleg aláírták.

**Köveskál, 2017. február ..**

Dr. Varró Gábor Kovács Csaba Károly

polgármester polgármester

Köveskál Önkormányzata Balatonhenye Önkormányzat

Molnár Endre Sándor Keszler Gyula

polgármester polgármester

Szentbékkálla Önkormányzat Mindszentkálla Önkormányzat